In Suid-Afrika strek die belastingjaar vir 'n individu vanaf 1 Maart tot 28 Februarie. Inkomstebelastingopgawes word ongeveer vier maande na jaareinde (gewoonlik 1 Julie elke jaar) deur die Suid-Afrikaanse Inkomstediens (SAID) uitgereik om deur belastingpligtiges voltooi en ingedien te word. Die rede vir hierdie vertraging is grootliks om die SAID genoeg tyd te gee om al die nodige data wat op die belastingopgawes van individue moet verskyn, in te vul.
Die EMP501-rekonsiliasie word dan gebruik om die maandelikse EMP201's wat gedurende die jaar uitgereik is te vergelyk met die IRP5/IT3(a)-sertifikate om te verseker dat die korrekte bedrag werknemersbelasting gedurende die jaar aan die SAID oorbetaal is.
Die EMP501-rekonsiliasie vir die belastingjaar wat op 28 Februarie 2014 (die '2014-jaar') geëindig het, moet nie later nie as 30 Mei 2014 by die SAID ingedien word. Indien hierdie rekonsiliasie nie tydig ingedien word nie kan die SAID baie swaar boetes aan die werkgewer oplê wat gelykstaande is aan 10% van die totale werknemersbelastingaanspreeklikheid vir die belastingjaar.
Indien ons u rekonsiliasie hanteer sal ons in die komende maand met u skakel om die nodige inligting te bekom. Sou u enige navrae hê of meer besonderhede oor hierdie saak benodig, of indien u graag wil hê dat ons u moet bystaan met u salarisrekonsiliasies, kontak jou verantwoordelike direkteur of Jaco van Straaten by jaco@asl.co.za of 021 840 1600.